Regionálny úrad verejného zdravotníctva so sídlom v Košiciach,
Ipeľská č. 1, 040 11 Košice 


Košice 01.10.2026




Z Á P I S N I C A
z vyhodnotenia výsledkov cenových ponúk (ďalej len „ponuka“) na základe zverejnenia ponukového konania na predaj nevymedzeného hnuteľného prebytočného majetku štátu v správe správcu majetku štátu: Regionálny úrad verejného zdravotníctva so sídlom v Košiciach (ďalej len „RUVZ KE“)



Ponukové konanie bolo zverejnené dňa 16.09.2026 v registri ponúkaného majetku štátu (www.ropk.sk) zriadenom a spravovanom Ministerstvom financií SR. RUVZ KE nakladá s prebytočným nevymedzeným hnuteľným majetkom v zmysle § 8f ods. 7 zákona č. 278/1993 Z. z. o správe majetku štátu, v znení neskorších predpisov.


Predmet predaja (ponuky): 
Nevymedzený hnuteľný majetok: 
Číslo majetku: IM 00845, popis: Osobné motorové vozidlo Renault Megane Grandtour 1.4 TCe, rok výroby 2009, benzín,  počet najazdených kilometrov 444110. Technický stav vozidla je úmerný dobe prevádzky a počtu najazdených kilometrov. Vozidlo nemá platnú TK ani emisnú kontrolu. 

Požadovaná minimálna kúpna cena: vo výške 1.783,00 € s DPH (primeraná cena stanovená znaleckým posudkom č. 8/2025).

Začiatok lehoty na doručovanie ponúk: 17.09.2026, koniec lehoty na doručovanie ponúk: 28.09.2026 vrátane.

Ponuka záujemcu mala byť doručená na RUVZ KE najneskôr v posledný deň lehoty na doručenie ponuky, v zalepenej obálke a označenej: Osobné motorové vozidlo „NEOTVÁRAŤ“. 
V stanovenej lehote od 17.09.2026 do 28.09.2026 vrátane, nebola na RUVZ KE doručená žiadna cenová ponuka záujemcu. 

Komisia v zložení: Ing. Milena Pancáková, vedúca odboru ekonomiky a prevádzky, JUDr. Jana Hajduková – vedúca odboru dokumentačno-právneho, Alena Pisárová, samostatný ekonomický pracovník, konštatuje, že sa v stanovenom termíne neprihlásil žiaden záujemca, a preto RUVZ KE odstupuje od tejto ponuky. 

Komisia navrhuje znova zverejniť – opakovať ponukové konanie na predaj majetku vyššie uvedeného, a to vo výške 892,00 € s DPH., čo je kúpna cena stanovená znaleckým posudkom, znížená o 50%. 


Členovia komisie svojím podpisom potvrdzujú skutočnosti uvedené v tejto zápisnici: 

Ing. Milena Pancáková - vedúca odboru ekonomiky a prevádzky     ................................
JUDr. Jana Hajduková – vedúca odboru dokumentačno-právneho    ................................
Alena Pisárová – samostatný ekonomický pracovník                         ................................



Súhlasím – Nesúhlasím                                                         MUDr. Jana Kollárová, MPH 
                                                                                                         regionálny hygienik 

